भाजपा के विधायकों ने आम आदमी पार्टी के बहुमत वाले विधान सभा सदन की बैठक का बहिष्कार कर दिया था। भारतीय राष्ट्रीय कांग्रेस एवं शिरोमणि अकाली दल ने प्रस्ताव का समर्थन किया था। ४ अप्रैल २०२२ को पंजाब विस के संकल्प के प्रतिकार में हरियाणा विधानसभा ने एक संकल्प पारित किया जिसमें चण्डीगढ़ पर पंजाब के दावे को नकारा गया था एवं सतलुज-यमुना लिंक नहर के निर्माण एवं पंजाब के हिन्दी-भाषी क्षेत्रों को हरियाणा को हस्तान्तरित करने की माँग की गई थी।